Ομοσπονδιακό Ινστιτούτο Τεχνολογίας της Ζυρίχης

Το Ομοσπονδιακό Ινστιτούτο Τεχνολογίας της Ζυρίχης (γερμανικά: Eidgenössische Technische Hochschule Zürich, ETH Zürich) είναι πανεπιστημιακό ίδρυμα στη Ζυρίχη της Ελβετίας. Συνήθως αποκαλείται ETH ή «Πόλυ» από το αρχικό του όνομα Polytechnikum (Πολυτεχνείο). Το ΕΤΗ θεωρείται από πολλούς ως ένα από τα κορυφαία πανεπιστήμια της Ευρώπης στα πεδία των μαθηματικών, της Χημείας, της Φυσικής, της Ηλεκτρολογίας-Μηχανικής, της Μηχανολογίας - Μηχανικής και της Επιστήμης των Υπολογιστών. Πράγματι, η κατάταξη Times Higher Education Supplement και η κατάταξη The Shanghai / Economist World University Rankings τοποθετούν τη σχολή έκτη και πέμπτη στην Ευρώπη αντίστοιχα, καθώς και μεταξύ των 30 καλύτερων πανεπιστημίων διεθνώς. Είναι μέλος της IDEA League.

 Το ΕΤΗ ιδρύθηκε το 1854 από την Ελβετική Συνομοσπονδία και άνοιξε τις πύλες του το 1855 ως πολυτεχνικό ινστιτούτο (Eidgenössische Polytechnische Schule). Στην αρχή αποτελείτο από έξι τμήματα: Αρχιτεκτονική, πολιτική μηχανική, μηχανολογία μηχανική, χημεία, δασολογία και ένα γενικό τμήμα για μαθηματικά, φυσικές επιστήμες, λογοτεχνία και κοινωνικές και πολιτικές επιστήμες.Το ΕΤΗ είναι ένα ομοσπονδιακό ινστιτούτο, με άλλα λόγια η Ελβετική κυβέρνηση έχει την άμεση διαχείρισή του. Αντίθετα το Πανεπιστήμιο Ζυρίχης (με έτος ίδρυσης το 1833) είναι ένα «επαρχιακό» ινστιτούτο, τη διαχείριση του οποίου έχει αναλάβει το Καντόνι της Ζυρίχης. Η απόφαση για την ίδρυση ενός νέου ομοσπονδιακού πανεπιστημίου αμφισβητήθηκε έντονα εκείνη την εποχή. Οι φιλελεύθεροι πίεζαν υπέρ της ίδρυσης ομοσπονδιακού πανεπιστημίου, ενώ οι συντηρητικοί επιδίωκαν τη διατήρηση του ελέγχου όλων των πανεπιστημίων από τα αντίστοιχα Καντόνια με σκοπό την αποτροπή της διάδοσης φιλελεύθερων ιδεών. Στην αρχή και τα δύο πανεπιστήμια στεγάζονταν στα κτίρια του Πανεπιστημίου της Ζυρίχης. Το κεντρικό κτίριο του ΕΤΗ κατασκευάστηκε μεταξύ του 1861 και του 1864 όταν διευθυντής ήταν ο Γκούσταβ Τσόινερ. Ο Γκόντφριντ Σέμπερ, καθηγητής αρχιτεκτονικής στο ΕΤΗ εκείνη την εποχή, ήταν υπεύθυνος για τη σχεδίαση του κτιρίου. Μετά την ολοκλήρωσή του, η νότια πτέρυγα δόθηκε στο Πανεπιστήμιο της Ζυρίχης μέχρι την κατασκευή του δικού του κεντρικού κτιρίου (1912 – 1914). Την ίδια περίπου περίοδο το κτίριο του ΕΤΗ επεκτάθηκε και απέκτησε τον εντυπωσιακό του θόλο. Το 1909, το πρόγραμμα μαθημάτων αναδιαρθρώθηκε και το ΕΤΗ κατοχύρωσε το δικαίωμα να παρέχει διδακτορικούς τίτλους. Το 1911 πήρε το τωρινό του όνομα, Ομοσπονδιακό Ινστιτούτο Τεχνολογίας (Eidgenössische Technische Hochschule). Το 1924 ύστερα από μία ακόμη αναδιάρθρωση, το πανεπιστήμιο διαχωρίστηκε σε 12 τμήματα. Με ένα νέο νόμο που ψηφίστηκε το 1991 και τέθηκε σε εφαρμογή το 1993, το ΕΤΗ της Ζυρίχης, η EPFL της Λωζάνης και ακόμη τέσσερα ερευνητικά ινστιτούτα, ενώθηκαν διαχειριστικά σε μια οντότητα, γνωστή ως ETH Domain. Το 2015 είχε 8.704 προπτυχιακούς και 5.447 μεταπτυχιακούς φοιτητές με προϋπολογισμό 1,7 δις CHF.Σήμερα, το ΕΤΗ ανήκει στα κορυφαία πανεπιστήμια παγκοσμίως, αποκτώντας τη φήμη του κυρίως λόγω των επιτευγμάτων επιστημόνων του στις περιοχές της φυσικής και της χημείας. Από το 2004, το ETH Ζυρίχης αποτελείται από τα ακόλουθα τμήματα: Αγροκαλλιέργειας και Επιστήμης Τροφίμων Αρχιτεκτονικής Πολιτικής, Περιβαλλοντικής και Γεωματικής Μηχανικής Βιομηχανικής Διαχείρισης και Κατασκευών Βιολογίας Χημείας και Εφαρμοσμένων Βιοεπιστημών Επιστημών της Γης Ανθρωπιστικών, Κοινωνικών και Πολιτικών Επιστημών Επιστήμης Υπολογιστών Πληροφορικής και Ηλεκτρολογίας-Μηχανικής Μαθηματικών Επιστήμης Υλικών Μηχανολογία Μηχανική και Μηχανική Διεργασιών Φυσικής Περιβαλλοντικής Επιστήμης Πολλοί επιστήμονες που τιμήθηκαν με Βραβείο Νομπέλ (όχι μόνο Ελβετοί) έχουν συνδεθεί με το ΕΤΗ Ζυρίχης: 1901 Βίλχελμ Ρέντγκεν (Φυσικής) — σπούδασε στο ETH 1913 Άλφρεντ Βέρνερ (Χημείας) — Καθηγητής στο ETH 1915 Ρίχαρντ Μάρτιν Βίλστετερ (Χημείας) — Καθηγητής στο ETH 1918 Φριτς Χάμπερ (Χημείας) — σπούδασε στο ETH 1920 Σαρλ Εντουάρ Γκιγιόμ (Φυσικής) — σπούδασε στο ETH 1921 Άλμπερτ Αϊνστάιν (Φυσικής) — Φοιτητής μαθηματικών στο ETH από το 1896 ως το 1900 και Καθηγητής Θεωρητικής Φυσικής στο ETH από το 1912 ως το 1916 1936 Πέτερ Ντεμπύ (Χημείας) — Καθηγητής στο ETH 1938 Ρίχαρντ Κουν (Χημείας) — Καθηγητής στο ETH από το 1926 ως το 1929 1939 Λέοπολντ Ρουζίτσκα (Χημείας) — Καθηγητής στο ETH 1943 Όττο Στερν (Φυσικής) — Λέκτωρας ETH (1914) 1945 Βόλφγκανγκ Πάουλι (Φυσικής) — Καθηγητής στο ETH 1950 Ταντέους Ράιχσταϊν (Ιατρικής) — σπούδασε στο ETH 1952 Φέλιξ Μπλοχ (Φυσικής) — σπούδασε στο ETH 1953 Χέρμαν Σταουντίγκερ (Χημείας) — Λέκτορας στο ETH από το 1912 ως το 1926 1975 Βλαντιμίρ Πρελόγκ (Χημείας) — Καθηγητής στο ETH 1978 Βέρνερ Άρμπερ (Ιατρικής) — σπούδασε στο ETH 1986 Χέινριχ Ρόρερ (Φυσικής) — μαζί με τον Γκερντ Μπάινινγκ; ο Ρόρερ σπούδασε στο ETH 1987 Γκέοργκ Μπέντνορζ und Alexander Müller (Φυσικής) — και οι δύο σπούδασαν στο ETH 1991 Ρίχαρντ Ρ. Έρνστ (Χημείας) — Καθηγητής στο ETH 2002 Κούρτ Βίτριχ (Χημείας) — Καθηγητής στο ETH Ιωάννης Αργύρης, μεταπτυχιακές σπουδές στο ΕΤΗ Άλντο βαν Έικ, αρχιτεκτονική — σπούδασε στο ETH Χέντρικ Πέτρους Μπερλάγκε, αρχιτεκτονική — σπούδασε στο ETH Σαντιάγο Καλατράβα, αρχιτεκτονική — σπούδασε πολιτικός μηχανικός στο ETH Καρλ Κούλμαν, μηχανικός κατασκευών Μαξ Φρις, αρχικτεκτονική — σπούδασε στο ETH Χέρτσογκ και ντε Μορόν, αρχικτεκτονική— και οι δύο σπούδασαν στο ETH και εργάστηκαν από το 1999 ως καθηγητές στο ETH, έλαβαν το Βραβείο Πρίτσκερ το 2001 Μπερνάρ Τσουμί, αρχικτεκτονική— σπούδασε στο ETH Νίκλαους Βιρθ, επιστήμη υπολογιστών, (από το 1999 Επίτιμος Καθηγητής) έλαβε το Βραβείο Τούρινγκ το 1984. Χέρμαν Μινκόβσκι — Καθηγητής μαθηματικών στο ETH Χέρμαν Βέιλ — Καθηγητής μαθηματικών στο ETH Χάιντς Χοπφ — Καθηγητής μαθηματικών στο ETH Χέρμαν Αμάντους Σβάρτς — Καθηγητής μαθηματικών στο ETH Άντολφ Χούρβιτς — Καθηγητής μαθηματικών στο ETH Γιούργκεν Μόζερ — Καθηγητής μαθηματικών στο ETH Έντουαρντ Τσέντερ — Καθηγητής μαθηματικών στο ETH Ομοσπονδιακή Πολυτεχνική Σχολή της Λωζάνης ETH Zurich ETH Zürich - YouTube ETHistory (η ιστορία του ΕΤΗ) PSI (Ινστιτούτο Paul Scherrer) EMPA (EMPA, το σώμα για την έρευνα στο ETH) Polyball (ο μεγαλύτερος φοιτητικός χορός που διοργανώνεται στο ΕΤΗ) United Visions (η τηλεόραση στο πανεπιστήμιο) VSETH (σύλλογος φοιτητών)